hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հայրը՝ Արտյոմ Գասպարյանը Ռուսաստանից հատուկ էր եկել որդուն տեսակցելու: Դեպքի առավոտ հերթափողը պիտի դիրքերից իջներ զորամաս, իսկ կիրակի Արթուրը տեսակցելու էր ծնողներին: «Ես դեպքից երկու ժամ առաջ հետը խոսել, տրամադրությունը շատ ավելի լավ էր, քան նախկինում, քանի որ գիտեր` երկու օրից գնալու ենք իրեն տեսնելու»,- ասում է Արթուրի քույրը:
Նախորդ անգամ քննությունների պատճառով Լիլիթը չէր կարողացել տեսակցել եղբորը: Արթուրը հատուկ խնդրել է` այս անգամ այնպես անի, որ ինքն էլ հոր ու մոր հետ զորամաս, կարոտել էր քրոջը: Ուսուցչուհիները, հարևաններն վկայում են, ճիշտ է` շրջապատում Արթուրը լիդեր չէր, բայց երբ սկսեիր հարցեր տալ, իր խելացիությամբ ու հասունությամբ կտարբերվեր ընկերներից:
«Ամենալավն էր, ամենահարգվածն էր, մեծերի հետ` մեծ, փոքրերի հետ` փոքր, ծնողների հետ` որպես երեխա, քրոջ հետ` որպես եղբայր, ինքը իդեալական էր ամեն ինչում, ինքը թերի կողմ չուներ»,- Արթուրին այսպես են բնութագրում ճանաչողները: «Արթուրը գիշերը երազիս գալիս ասում է` դուք հո հիմար չեք, ես ո՞նց կարայի իմ վրա զենք բարձրացնեի»,- պատմում է տիկին Մարինեն:
Արթուրը Գասպարյանը բանակ է զորակոչվել 2017 թվականի հունվարի 23-ին: Նրա մահից 21 օր անց Քննչական կոմիտեն հաղորդեց, որ մեղադրանք է առաջադրվել մարտական դիրքի ավագ պայմանագրային սերժանտին.
«Քննության արդյունքում բացահայտվել են զինվորական ծառայության պարտականությունները կատարելու կապակցությամբ շարքային Արթուր Գասպարյանին անպարկեշտ ձևով ստորացնելու՝ վիրավորանք հասցնելու, ինչպես նաև մարտական հերթապահության կամ մարտական ծառայություն կրելու կանոնները խախտելու դեպքեր»,- ասված է ՔԿ հաղորդագրությունում:
Դիրքի ավագը կասկածվում է երկու դրվագով հանցագործություն կատարելու մեջ`ՀՀ Քրեական օրենսգրքի 365-րդ հոդվածի 1-ին մաս` Մարտական հերթապահության կանոնները խախտելը, եթե այդ արարքը վնաս է պատճառել՝ պատժվում է առավելագույնը 3 տարի ժամկետով ազատազրկմամբ, և 360-րդ հոդվածի 2-րդ մաս` Զինծառայողին վիրավորանք հասցնելը, որը կատարվել է պետի կողմից ստորադասի նկատմամբ զինվորական ծառայության պարտականությունները կատարելու կապակցությամբ: Արարքը պատժվում է առավելագույնը 1 տարի ժամկետով ազատազրկմամբ:
Եթե դատարանը առաջադրված 2 մեղադրանքն էլ համարի հաստատված, հենակետի ավագին կսպառնա առավելագույնը 4 տարվա ազատազրկում: Արթուրի հարազատների տվյալներով` դիրքում գտնված 5 զինծառայողները շարունակում են ծառայությունը: Կասկածյալը ևս ազատության մեջ է:
Ինչո՞ւ են իրենց տղային սպանել, և ով է կատարողը, այս հարցով Գասպարյանների ընտանիքը դիմել է Պաշտպանության նախարարություն: Որևէ բացատրություն չտալով`այնտեղից նրանց ուղարկել են Դատախազություն: Դեռևս չի ստացվել նաև վարչապետին ուղարկված նամակի պատասխանը.
«Խնդրել ենք, որ գործն անուշադրության չմատնեն, ու մեզ չխաբեն, թե Արթուրն ինքնասպան ա եղել»: Գասպարյանները ճանաչվել են տուժողի իրավահաջորդներ: Ընտանիքը դժգոհ է ընթացող քննության ընթացքից. «Ոչ մի բան չեն անում: Երբ զանգում ես, ասում են` դեռ նորություն չկա, լինելու դեպքում ձեզ կասենք»,- բողոքում է Լիլիթ Գասպարյանը:
«Ով որդուս կյանքից զրկել ա, ով դրա մեջ մի փոքր մեղք ունի, պիտի պատասխան տա: Կարող ա` ես չեմ կարա էնպես անեմ, որ պատասխան տա, բայց Աստված կարա: Հավի ճուտ չէր, որ կորավ գնաց, ես քննիչներին էլ եմ ասել` 6-ն էլ թող դատվեն, ո՞նց կարար 6 հոգուց մեկը չիմանար, թե ոնց եղավ… ասում են` մենք չգիտենք: Եթե ինքնասպանություն ա, ուրեմն ղեկավարության մատը խառն ա»,- համոզված է Մարինեն:
Դիրքում գտնված 5 զինծառայողներն ասել են`դեպքի պահին իրենք բլինդաժում են եղել, Արթուրը`խրամաբջիջում: Մահվանից առաջ` 01:00-ին նա արդեն հանձնել էր հերթափոխը: Ընտանիքին ասել են, թե կրակած զենքի վրա մատնահետք չի հայտնաբերվել, ինչը տարօրինակ է` անհավատալի:
Ծառայությունից Արթուրը երբեք չի բողոքել: Մայրը վստահ է` եթե իր տղային նեղացնող լիներ, կկիսվեր իր հետ, ցավը չէր պահի մեջը: Տիկին Մարինեին մնում է միայն մխիթարվել որդու սիրառատ խոսքերը վերհիշելով. «Ամեն զանգելիս ոչ թե մամ էր ասում, այլ` սրբությունս, ասում էր` պապան համ իմ ընկերն ա, համ ախպերն ա, բայց դու իմ միակն ես, իմ սրբությունն ես…»։
Նախորդ նյութըՌոբերտ Քոչարյանին կալանքի տակ պահելու ևս մի հիմք է առաջացել․ մեղադրյալի կողմից հնարավոր ազդեցություն դատավորի վրա
Հաջորդ նյութը11 անձի մեղադրանք է առաջադրվել «Զիբիլիքսի» գործի շրջանակներում
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.